Η Κίρστεν Κάρολαϊν Ντανστ (Kirsten Caroline Dunst, 30 Απριλίου 1982) είναι Αμερικανίδα ηθοποιός, μοντέλο και τραγουδίστρια. Έκανε το κινηματογραφικό της ντεμπούτο στην ταινία Ιστορίες της Νέας Υόρκης (1989) του Γούντι Άλεν. Στην ηλικία των 12, η Ντανστ έγινε ευρύτερα γνωστή με το ρόλο της ως Κλόντια στην ταινία Συνέντευξη με έναν Βρυκόλακα (1994), μια ερμηνεία που της χάρισε την πρώτη της υποψηφιότητα για Χρυσή Σφαίρα Β' γυναικείου ρόλου. Την ίδια χρονιά εμφανίστηκε στην ταινία Μικρές Κυρίες.